Волф Вондрачек
През лятото

Превод от немски: Венцеслав Константинов, —

chitanka.info

Да си сам през лятото

и уморен до смърт

да очакваш любовно писмо,

това е лошо;

а вечерта да гледаш как

Лана Търнър се залюбва с Роберт Мичъм;

а когато сутрин слънцето изгрее,

не си се срещнал с никого,

на вратата не стои бележка „Обади ми се“.

Един художник щеше да подправи синьото,

натоварен самолет с ментол;

един поет пък щеше да обича или да умре;

но аз стоя като вдървен, без да поглеждам

през прозореца си, в ранна утрин,

и мълвя „Обичам те“,

без да имам нещо,

или някого

предвид.

1979

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.